เดินถวายในหลวง 
ตลอดทั้งวันที่ 7 เม.ย. ที่ศาลาศิริราช 100 ปี โรงพยาบาลศิริราช คณะบุคคลจากทุกหมู่เหล่า นำแจกันดอกไม้และสิ่งของมาทูลเกล้าฯถวายพร้อมกับลงนามถวายพระพร พระบาทสมเด็จพระเจ้าอยู่หัว ด้วยสำนึกในพระมหากรุณาธิคุณที่ทรงมีต่อปวงชนอย่างหาที่สุดมิได้ พร้อมกับถวายพระพรขอให้ทรงมีพระพลานามัยแข็งแรงยิ่งๆขึ้น เจริญพระชันษายิ่งยืนนานปกเกล้าฯชาวไทยตลอดไป โดยในเวลา 11.30 น. นายจิตติวัฒน์ เตชะรัตนยืนยง อายุ 29 ปี ซึ่งเดินไปทั่วประเทศ ได้นำพวงมาลัยมาทูลเกล้าฯถวายพระพร ก่อนที่จะเปิดเผยว่า ออกเดินจากถนนราชดำเนิน เมื่อวันที่ 5 ธ.ค.2557 ไปที่ อ.สัตหีบ จ.ชลบุรี ต่อด้วย จ.หนองคาย และ จ.เชียงใหม่ ก่อนที่จะเดินมายัง จ.สงขลา แล้วเดินกลับมาสิ้นสุดที่โรงพยาบาลศิริราช เมื่อวันที่ 6 เม.ย.รวมระยะทางประมาณ 3,600 กม. ใช้เวลา 4 เดือน เหตุที่เดินเท้าเพราะอยากให้พระองค์ทรงมีพระพลานามัยแข็งแรง เป็นมิ่งขวัญของคนไทยตลอดไป ถ้าเปรียบ 1 กม.ที่เดินไปเท่ากับ 1 ปี อยากให้พระองค์มีพระชนมายุยิ่งยืนนานเท่ากับระยะทางที่ได้เดิน เพราะรักในหลวงมาก โดยตลอดเส้นทางที่ผ่านประชาชนที่ทราบข่าวต่างเขียนข้อความถวายพระพรฝากมากับตนเป็นจำนวนมาก.
เหตุที่เดินเท้าเพราะอยากให้พระองค์ทรงมีพระพลานามัยแข็งแรง เป็นมิ่งขวัญของคนไทยตลอดไป ถ้าเปรียบ 1 กม.ที่เดินไปเท่ากับ 1 ปี อยากให้พระองค์มีพระชนมายุยิ่งยืนนานเท่ากับระยะทางที่ได้เดิน เพราะรักในหลวงมาก 
ข่าวพระราชสำนัก,ถวายพระพรในหลวง,จิตติวัฒน์ เตชะรัตนยืนยง,เดินถวายในหลวง,ศิริราช,สัตหีบ,ชลบุรี,หนองคาย,เชียงใหม่,สงขลา